དཔྱི་ས་ཞབས་དྲུང་ཆེན་མོ་དཀོན་མཆོག་བློ་གྲོས་རྒྱ་མཚོ་མཆོག་ནི།ཕྱི་ལོ་༡༨༩༠ལོར་རྩེ་གཞུང་དཔྱི་སར་སྐུ་འཁྲུངས།དགུང་ལོ་ཆུང་ངུ་ནས་ཀློག་དང་འདོན་ཆ་ཆོས་སྤྱོད།གཟབ་བཤར་གྱི་བྲིས་དང་།སུམ་རྟགས་དག་གསུམ་སོགས་སྦྱངས།ལྡེ་ཚ་བཀྲ་ཤིས་ཆོས་སྡིངས་སུ་ཕེབས་ནས་གཞུང་ཆེན་ཁག་ལ་ཐུགས་གཉེར་གནང་།རྗེ་འཇིགས་མེད་དམ་ཆོས་རྒྱ་མཚོའི་ཞབས་དྲུང་གི་ཐུགས་འགན་བཞེས།ཕྱི་ལོ་༡༩༤༩ལོར་བཀའ་གདམས་དགེ་བྱེད་གླིང་དགོན་པ་ཕྱག་བཏབ།གསར་རྙིང་རིས་སུ་མ་ཆད་པའི་གདུལ་བྱ་མང་དུ་བསྐྱངས།ཕྱི་ལོ་༡༩༥༩ལོར་རྒྱའི་བཙོན་འོག་ཏུ་སྐུ་གཤེགས།གསུང་རྩོམ་ལ་ལམ་རིམ་སྙིང་པོ་བསྟན་འཛིན་བྱེ་བའི་འབྱུང་གནས་ཀྱི་ས་བཅད།རྣམ་འགྲེལ་ལེའུ་གཉིས་པའི་སྦྱོར་ཊིཀ།སྤྱོད་འཇུག་ཤེར་ལེའུའི་འབྲུ་འགྲེལ།བརྒལ་ལན་གསང་འཛིན་མཚོན་ཆའི་འཁོར་ལོ་སོགས་མང་།